Alexandra Pachmutova
Alexandra Pachmutova Res apud Vicidata repertae: Nativitas: 9 Novembris 1929; Volgogradum Patria: Unio Sovietica, Russia Familia Coniunx: Nicolaus Dobronravov Alexandra Nicolai filia Pachmutova seu Pakhmutova (Russice Александра Николаевна Пахмутова, tr. Aleksandra Nikolaevna Pachmutova; nata 9 Novembris 1929) est compositrix Sovietica et Russica. Alexandra Pachmutova nota est ut creatrix musicae multorum carminum Sovieticorum popularium, e.g. Teneritas («Нежность», anno 1966), Melodia («Мелодия», anno 1973), Quam iuvenes eramus («Как молоды мы были», anno 1976), etc. Scripsit musicam pro certis pelliculis cinematographicis Sovieticis. Auctor textuum plurimorum carminum, musicam Pachmutovae utentium, est maritus compositricis huius, poeta Nicolaus Dobronravov. Pachmutova lauris supremis Unionis Sovieticae (e.g. duabus Praemiis Publicis URSS, annis 1975 et 1982, titulis Artificis Popularis URSS, anno 1984, ac Herois Laboris Socialisticae, anno 1990) atque Foederationis Russicae (e.g. Praemio Publico Foederationis Russicae, anno 2015, et Ordine Sancti Andreae, anno 2019) ornata est. Asteroides 1889 Pakhmutova in eius honorem vocatur.